มีเพศสัมพันกับแฟน 2รอบค่ะ ใส่ถุงเมื่อคืน แต่พอเสร็จแฟนแค่ถอดถุงทิ้งเฉยๆ ไม่ได้ล้างอวัยวะ แล้วมีเพศสัมพันกันอีกตอนเช้า ไม่ได้ใส่ถุง *ผ่านไป3 ชม. พึ่งกินยาคุมฉุกเฉินไปค่ะ มีโอกาสที่จะท้องมั้ยคะ
สวัสดีค่ะ ยาคุมฉุกเฉินคือยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดโดยหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ และเป็นการคุมกำเนิดที่มีประสิทธฺภาพต่ำกว่าการใช้ถุงยางอนามัยหรือยาคุมแบบแผงรายเดือน จึงไม่ควรใช้วิธีการนี้บ่อยๆหากใช้ยาอย่างถูกต้อง โอกาสตั้งครรภ์ยังมีได้น้อยค่ะ หากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และในครั้งต่อไปแนะนำการใส่ถุงยางอนามัยตลอดการมีเพศสัมพันธ์ ถุงยางไม่ขาด ไม่รั่ว โอกาสตั้งครรภ์น้อยมาก และจะได้ไม่มีความจำเป็นต้องใช้ยาคุมฉุกเฉินซ้ำเข้าไปอีกค่ะ